section_heading: Pozadina i snimanje
paragraph_text: Snimanje Young Americansa započelo je 11. kolovoza 1974. i odvijalo se tijekom stanki u turneji Diamond Dogs Tour. Snimanje, kojim je rukovodio Tony Visconti, odvijalo se uglavnom u Sigma Sound Studiosu u Philadelphiji. Već početkom snimanja dogovoreno je da će svaka pjesma u cijelosti biti snimljena uživo, s cijelim sastavom i Bowiejevim vokalima, koliko god to bude moguće. Prema Viscontijevim riječima album sadrži "oko 85 % Davida Bowieja 'uživo'".